
                            РЕПУБЛИКА БЪЛГАРИЯ

                       Министерство на регионалното развитие и благоустройството

                       Главен секретар

Изх. № 91-0071/23.11.2010 г.
ДО

ВСИЧКИ УЧАСТНИЦИ В ОТКРИТ 

КОНКУРС ЗА ВЪЗЛАГАНЕ НА МАЛКА 

ОБЩЕСТВЕНА ПОРЪЧКА С ПРЕДМЕТ:
"ДОСТАВКА НА ИТ ОБОРУДВАНЕ
 ЗА НУЖДИТЕ НА МРРБ"

Р А З Я С Н Е Н И Е


УВАЖАЕМИ  ГОСПОЖИ И ГОСПОДА,

На основание чл.10, ал.2 от Наредба за възлагане на малки обществени поръчки и по повод  запитване относно: 
Въпрос 1:

С цел отваряне на спецификацията извън визирания модел LG-BX324 на фирма LG Electronics и създаване на условия за честна пазарна конкуренция, за да реализирате бюджетни икономии при напълно съпоставими функционални характеристики бихте ли приели:
Предложение с тегло до 3 кг вместо до исканите 1,9 кг

Предложение с яркост 3000 лумена вместо исканите 3200 лумена

Правим следното разяснение: 

Предвид, че настоящата процедура е за закупуване на мултимедиен проектор за бизнес употреба с възможност за комфортна мобилност не се допуска тегло под указаното.

Не се допуска предложение с яркост 3000 лумена вместо исканите 3200 лумена.

Въпрос 2:

С цел отваряне на спецификацията по позиция Преносими компютри лот 1 позиция 3, Преносими компютри лот 2 позиция 2 и Преносими компютри лот 3 позиция 2 извън визирания модел HP ProBook 6555b PC на фирма HP и създаване на условия за честна пазарна конкуренция, за да реализирате бюджетни икономии при напълно съпоставими функционални характеристики бихте ли приели:
1. Предложение с CPU 2,2GHz L2 Cache ТDР 35W вместо исканото CPU 2,2GHz L2 Cache, TDP 25W, при условие че времето на работа на системата на батерии не се определя еднозначно от процесора;
2. Предложение с много по разпространения HDMI интерфейс вместо DisplayPort интерфейс;
3. Предложение вградена 1,3 MP webcam вместо 2 MP webcam;
4. Предложение без RS232 интерфейс;
5. Докинг станция за допълнителни интерфейси включена през USB порт;
6. Предложение без отделен порт за втора батерия;
7. Предложение без модем;
8. Предложение със споделена 512MB видеопамет вместо несподелена;
9. Предложение с тегло до 2,8кг вместо 2,4кг.
Правим следното разяснение:
1. Консумацията на електроенергия от процесора както и дисплея са съществен фактор, влияещ върху общата консумация на устройството,  респ. времето за автономна работа на батерии при равни други условия. Искането за завишаване на консумираната енергия с от процесора с 40% от 25 на 35W е недопустимо
2. HDMI интерфейс е масово наложил се интерфейс в устройствата за домашна употреба (ИТ и аудио-визуална техника). DisplayPort (предназначен за интегриране в устройства за бизнес употреба) във всяко отношение надвишава по характеристики HDMI. Основен и важен аргумент в полза на DisplayPort е значително по-високата пропускателна способност 10.8 Gb/s при дължина на кабела до 15m. Предвид, че настоящата процедура е за закупуване на преносими компютри за бизнес употреба, изискването за видео интерфейс позволяващ по-висок трансфер и по-голяма дължина на кабела се запазва.
3. С оглед на това, че камерата ще се използва за бизнес офис комуникация, считаме, че 1.3MP не е достатъчна резолюция. 


4. Предвид необходимостта от свързване с налично оборудване сериен интерфейс е необходим. Допуска се предложение с преходник USB / RS232 при което кандидатът трябва да гарантира пълната работоспособност и функционалност на интерфейса в средата на Windows7, Vista и XP (WinXP virtual mashine).
5. Устройство включвано през USB порт има значително ограничени функционални и технически възможности в сравнение с докинг станция, включвана през специализиран докинг интерфейс. По аналогия с отговор 2 тук отново става  въпрос за две направления на развитие на технологиите, в посока удовлетворяване нуждите на бизнес потребител и тези на домашен потребител. Устройството пренасящо част от интерфейсите през USB, наречено порт репликатор не се допуска.
6. Възможността за поставяне на втора батерия и удължаване времето за автономна работа е съществена и водеща характеристика за преносим компютър за бизнес употреба. Предложение лишено от тази функционалност не се допуска.
7. Във връзка с спецификата на работата в министерството, въпреки, че необходимостта от модем е все по-рядко срещана, не се допуска предложение без модем.
8. Предложения с графична подсистема ползваща общи ресурси с процесора не се приемат.
9.  Не се допуска се предложение с тегло до 2.8 кг.

Въпрос 3:

C цел отваряне на спецификацията по позиция Преносими компютри лот 1 позиция 4, извън визирания модел HP EliteBook 8540р на фирма HP и създаване на условия за местна пазарна конкуренция, за да реализирате бюджетни икономии при напълно съпоставими функционални характеристики бихте ли приели:
1. Предложение   със   много   по   разпространения   HDMI   интерфейс вместо
DisplayPort интерфейс;
2. Предложение вградена 1,3 MP webcam вместо 2 MP webcam;
3. Предложение без RS232 интерфейс;
4. Докинг станция за допълнителни интерфейси включена през USB порт;
5. Предложение без отделен порт за втора батерия;
6. предложение без модем;
7. Предложение с тегло до 3 кг вместо 2,4 кг.

Правим следното разяснение:
1. HDMI интерфейс е масово наложил се интерфейс в устройствата за домашна употреба (ИТ и аудио-визуална техника). DisplayPort (предназначен за  интегриране в устройства за бизнес употреба) във всяко отношение надвишава по характеристики HDMI. Основен и важен аргумент в полза на DisplayPort е значително по-високата пропускателна способност 10.8 Gb/s при дължина на кабела до 15m. Предвид, че настоящата процедура е за закупуване на преносими  компютри за бизнес употреба, изискването за видео интерфейс позволяващ по-висок трансфер и по-голяма дължина на кабела се запазва.

2. С оглед на това, че камерата ще се използва за бизнес офис комуникация, считаме, че 1.3MP не е достатъчна резолюция. 
3. Предвид необходимостта от свързване с налично оборудване сериен интерфейс е необходим. Допуска се предложение с преходник USB / RS232 при което кандидатът трябва да гарантира пълната работоспособност и функционалност на интерфейса в средата на Windows7, Vista и XP (WinXP virtual mashine).

4. Устройство включвано през USB порт има значително ограничени функционални и технически възможности в сравнение с докинг станция, включвана през специализиран докинг интерфейс. По аналогия с отговор 3.2 тук отново става въпрос за две направления на развитие на технологиите, в посока удовлетворяване нуждите на бизнес потребител и тези на домашен потребител. Устройството пренасящо част от интерфейсите през USB, наречено порт репликатор не се допуска.
5. Възможността за поставяне на втора батерия и удължаване времето за автономна работа е съществена и водеща характеристика за преносим компютър за бизнес употреба. Предложение лишено от тази функционалност не се допуска.
6. Във връзка с спецификата на работата в министерството, въпреки, че необходимостта от модем е все по-рядко срещана, не се допуска предложение без модем.
 7.  Не се допуска се предложение с тегло до 3.0 кг. 

Предложения с графична подсистема ползваща общи ресурси с процесора не се приемат.
Въпрос 4:

С цел отваряне на спецификацията по позиция Черно/бял лазерен принтер - А4 лот 1 позиция 5, извън визирания модел извън визирания модел HP LaserJet 2055dnнa фирма HP и създаване на условия за честна пазарна конкуренция, за да реализирате бюджетни икономии при напълно съпоставими функционални характеристики бихте ли приели:
1. Предложение със Време за отпечатване на 1ва стр. 9 сек вместо исканите 8 сек;
2. Предложение с Процесор 533 MHz вместо исканите 600MHz;
3. Предложение Интерфейс Fast Ethernet вместо исканият Gigabit Ethernet.

Правим следното разяснение:
Посочените във въпроса параметри не се изискват в Лот 1 позиция 5.

Ако става въпрос за Лот 1 позиция 6:

Посочените в Лот 1 позиция 6 изисквания за работа в Gigabit мрежа на скорост, по-висока от 10/100, в комбинация с минималната бързина на процесора и времето за отпечатване на първа страница са съобразени със спецификата на работата и типа на документите. Предлаганото над 2.5 пъти реално по-ниски параметри на мрежов трансфер и над 13%  по-бавно начало на печата са неприемливи.

Въпрос 5:

С цел отваряне на спецификацията по позиция Мултифункционално ч/б лазерно устройство(копир, принтер,скенер, факс) лот 1 позиция 6, извън визирания модел извън визирания модел HP HP 2727MFP на фирма HP и създаване на условия за честна пазарна конкуренция, за да реализирате бюджетни икономии при напълно съпоставими функционални характеристики бихте ли приели HP 2727MFP:
1. Предложение със Оптична резолюция на скенера 600 dpl вместо исканите 1200 dpi;
2. Предложение с процесор 533 MHz вместо исканите 600MHz;
3. Предложение Интерфейс Fast Ethernet вместо исканият Gigabit Ethernet;

Правим следното разяснение:
Коментираните във въпроса параметри не се изискват в позиция 6 или друга в Лот 1.
Въпрос 6:

С цел отваряне на спецификацията по позиция Мултифункционално цветно лазерно устройство(копир, принтер,скенер, факс) А4 лот 1 позиция 7, извън визирания модел извън визирания модел HP Color LaserJet CM2320nf MFP на фирма HP и създаване на условия за честна пазарна конкуренция, за да реализирате бюджетни икономии при напълно съпоставими функционални характеристики бихте ли приели

1. Предложение със Оптична резолюция на скенера 600dpi вместо исканите 1200dpi.
Правим следното разяснение:
Посочените във въпроса параметри не се изискват в Лот 1 позиция 7.

Ако става въпрос за Лот 1 позиция 8:

Посочените в Лот 1 позиция 8 изисквания, като резолюцията от 1200 dpi при сканиране, са важни при сканиране и разпознаване/трасиране на определени цветни документи, като например карти. 
Обръщам Ви внимание, че така заложената техническа спецификация не визира само и единствено изброени от Вас модели във въпросите Ви, считаме, че в настоящият момент на пазара се предлагат поне още три модела на различни фирми отговарящи на техническа спецификация.

Въпрос 7:
В ЛОТ 2 по позиция "Мултифункционално цветно лазерно устройство А4 (копир, принтер, скенер, факс) -Вид ІІ, за характеристика ''Допълнителна тонер касета" сте изискали "допълнително 2 броя оригинални консумативи, произведени от производителя на съответната техника със съответните оригинални парт номера - всеки по 7000 страници съгласно ISO/IEC 19752". Този ISO стандарт IEC 19752 е валиден за тонер касетите за моно лазерни устройства, не за цветни такива (за цветните, стандарта е ISO/IEC 19798). Моля уточнете дали исканото от вас устройство е моно лазерно или цветно?
Правим следното разяснение:
Допусната е техническа грешка да се разбира черно- бяло а не цветно лазерно устройство.

Въпрос 8:
В ЛОТ 1 по позиция „Мултифункционално ч/б лазерно устройство(копир, принтер,скенер,факс)", сте посочили изискване за оптична резолюция на скенера - 1200 dpi. Възможно ли е да се допусне участието на продукт, който покрива поставеното изискване, но с разширената (enhanced) резолюция?

Правим следното разяснение:
Не се допуска.

Въпрос 9:
С оглед предлагане на конкурентни и икономически изгодни решения в частта за CPU на исканите конфигурации и е оглед тенденциите в съвременните микропроцесори за деклариране на общ кеш, моля пояснете приема ли се предложение с деклариран общ кеш, осигуряващ необходимата производителност?

Правим следното разяснение:
Допустимо е предложение с процесор с посочените в техническите спецификации характеристики, 4MB cache и производителност PCMark05 CPU – min. 8200 т. Да се предоставят протоколи от тестове или линк към сайт на независима трета страна, удостоверяващ постигнатите бенчмарк резултати.
Следва да имате предвид, че в документацията е допусната техническа грешка, като „трудов договор” следва да се чете „трудов/граждански договор”  в следните две изисквания: „Специалистите, назначени на трудов договор към фирмата на участника да бъдат сертифицирани специалисти” и „Минимален брой сертифицирани специалисти и сервизни инженери, назначени на трудов договор към фирмата участник - 10 броя”.
ГАЛИНА ТОДОРОВА

Главен секретар /п/
гр. София, ул. „Св. Св. Кирил и Методий” 17-19

тел. 94 059, факс 987 25 17
www.mrrb.government.bg
гр. София, ул. „Св. Св. Кирил и Методий” 17-19

тел. 94 059, факс 987 25 17
www.mrrb.government.bg

